**РЕПУБЛИКА СРБИЈА**

**ОПШТИНА ЖИТОРАЂА**

**OПШТИНСКА УПРАВА**

**Бр. 111-328­/2024-01**

**Дана, 14.02.2024.године**

**Ж и т о р а ђ а**

На основу члана 4. став 8., члана 79 и члана 94. Закона о запосленима у аутономним покрајинама и јединицама локлане самоуправе (Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 73. члана 3.ст.1., члана 9.ст.1. члана 10 и 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије, бр.107/2023), Кадровског плана општине Житорађа за период 01.01.2024.-31.03.2024. године, Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“ бр. 86/2023, 107/2023 и 1/2024), Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-469/2024 од 30.01.2024.године, начелник Општинске управе општине Житорађа, доноси

**Р Е Ш Е Њ Е**

о попуњавању радног места у Општинској управи општине Житорађа

1. У Општинској управи општине Житорађа, у Одељењу за друштвене делатности, послове органа општина, општу управу, послове скупштине општине и заједничке послове - Одсек за општу управу и заједничке послове, за рад на неодређено време, попуњава се следеће радно место :

**,, Возач моторног возила “**

(Звање : Намештеник 4.врста радних места, број извршилаца 2 ), под редним бројем 37. Правилника о организацији и ситематизацији радних места у Општинској управи и Општинском правобранилаштву општине Житорађа (,, Службени лист града Ниша“, бр. 86/2023, 107/2023 и 1/2024).

2. Извршилачко радно место наведено у тачки 1. овог диспозитива попуниће се путем јавног конкурса.

3. Решење ступа на снагу даном доношења и биће објављено на огласној табли и интернет презентацији Општине Житорађа [www.zitoradja.org](http://www.zitoradja.org).

4. Решење доставити кадровској служби и архиви.

**О б р а з л о ж е њ е**

Чланом 4. став 8 Закона о запосленима у аутономним покрајинама и јединицама локалне самоуправе прописано је за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине (у даљем тексту: начелник управе), односно руководилац који руководи службом или организацијом из члана 1. овог закона, или орган надлежан за његово постављење.

Чланом 79. Закона о запосленима у аутономним покрајинама и јединицама локалне самоуправе прописано је да радно место може да се попуни када се испуне два услова: да је радно место предвиђено Правилником и да се његово попуњавање уклапа у донесени Кадровски план.

У конкретном случају радно место из тачке 1. овог решења, предвиђено је Правилником и Кадровским планом општине Житорађа, чиме су испуњени услови из члана 79. Закона.

Чланом 94. Закона о запосленима у аутономним покрајинама и јединицама локалне самоуправе прописано је да се јавни конкурс спроводи ради попуњавања радних места службеника и намештеника, као и за пријем приправника.

Чланом 73. Уредбе, прописано је да се јавни конкурс спроводи ради попуњавања радних места намештеника на неодређено време и да се на отпочињање попуњавања радног места намештеника, оглашавање јавног конкурса и рока за подношење пријаве сходно примењују одредбе члана 3., 9, 10 и 12 Уредбе.

Чланом 3. Уредбе, прописано је да руководилац органа, службе или организације у којој се радно место попуњава доноси решење о попуњавању радног места спровођењем интерног односно јавног конкурса, водећи рачуна о томе да су испуњени сви законски услови у погледу допуштености попуњавања радног места.

Чланом 9. Уредбе, прописано је да се јавни конкурс за попуњавање извршилачког радног места и за пријем приправника, оглашава орган, служба или организација у којој се попуњава радно место у року од осам дана од дана доношења решења о попуњавању радног места спровођењем јавног конкурса.

Чланом 10. ст.1. Уредбе, прописано је да се јавни конкурс оглашава на интернет презентацији и огласној табли, службе или организације.

Чланом 10.ст.2. Уредбе, прописано је да обавештење о оглашеном јавном конкурсу и адреса интернет презентације на којој је оглашен конкурс, орган, служба или организација објављује у најмање једним дневним новимана које се дистрибуирају за целу територију Републике Србије, као и на порталу Информационог система за вођење кадровске евиденције о запосленима у складу са Законом, а може објавити и на порталима за запошљавање и у другим медијима.

Чланом 12. Уредбе, је прописано да рок за подношење пријава не може бити краћи од 15.дана од дана објављивања обавештења о јавном конкурсу у дневним новинама из члана 10. Став 2. Уредбе.

Подаци о радном месту, прописаним условима за рад на радном месту и доказима које је кандидат обавезан да приложи приликом конкурисања на радно место за које је донето решење о попуњавању, предвиђени су Законом и Правилником о организацији и систематизацији радних места у Општинској управи и Општинском правобранилаштву општине Житорађа(,, Службени лист града Ниша“, бр.86/2023, 107/2023 и 1/2024)

Закључком Комисије за давање сагласности на ново запошљавање и додатно радно ангажовање код корисника јавних средстава 51 Број: 112-469/2024 од 30.01.2024.године, дата је сагласност за пријем у радни однос на неодређено време у Општини Житорађа- Општинска управа, укупно 3 радна места, од чега: -2 радна места (средња стручна спрема), број извршилаца 2.

На основу изнетог, одлучено је као у диспозитиву решења. Начелник ОУ

\_\_\_\_\_\_\_\_\_\_\_\_\_\_\_\_\_

Марко Стошић